શુક્રવાર 13 જુલાઈના રોજ વર્ષ 2018નો બીજો સૂર્ય ગ્રહણ જોવા મળશે. સૂર્ય ગ્રહણ સાથે ઘણી બધી વાર્તાઓ જોડાયેલી છે. જેના અનુસાર લોકો પોતા માટે ગ્રહણને શુકન અને અપશુકન ગણતા હોય છે. જેમ બીજા બધા કામોમાં તારીખનું ખાસ મહત્વ હોય છે તે પ્રમાણે જ સૂર્ય ગ્રહણમાં તારીખોનું ખાસ મહત્વ હોય છે. ઘણી બધી એવી તારીખો છે કે જેને આપણા સમાજમાં અપશુકન માનવામાં આવે છે. આવી જ એક તારીખ છે 13 તારીખ, અને જો તે દિવસે શુક્રવાર હોય તો તેને ખૂબ જ મોટું અપશુકન માનવામાં આવે છે. નાસા અનુસાર 44 વર્ષ પહેલાં 13 ડિસેમ્બર,1974ને શુક્રવારના દિવસે આવો સંયોગ બન્યો હતો.